เรื่องร้องเรียน (ร้องเรียน,ความสะอาด,เสนอแนะ) วันที่ 2023-09-05 09:18:23 — แขวงทวีวัฒนา เขตทวีวัฒนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035241

ขอให้ปรับปรุงการให้บริการของเจ้าหน้าที่ประจำสำนักงานเขตทวีวัฒนา แขวงทวีวัฒนา เขตทวีวัฒนา กรุงเทพมหานคร เนื่องจากผู้ร้องแจ้งว่าช่วงเดือนกรกฎาคม 2566 (ไม่ทราบวันเวลาที่แน่ชัด) ผู้ร้องได้เดินทางไปยังสำนักงานเขตทวีวัฒนาเพื่อติดต่อเขียนคำร้องของฝ่ายรักษาความสะอาดและสวนสาธารณะ ได้พบกับเจ้าหน้าที่บุคคลที่ 1 เพศหญิง (ไม่ทราบชื่อ-นามสกุล) รับเรื่อง และได้ให้หมายเลขโทรศัพท์ของเจ้าหน้าที่ที่รับผิดชอบโดยตรง เป็นเจ้าหน้าที่บุคคลที่ 2 เพศชาย (ทราบชื่อ ไม่ทราบนามสกุล) หมายเลขโทรศัพท์ 09 .... พร้อมกับแจ้งว่า ไม่ต้องเขียนใบคำร้อง ถ้าได้มีการติดต่อพูดคุยกับทางเจ้าหน้าที่เพศชายดังกล่าวโดยตรงแล้ว หลังจากนั้นปัจจุบันวันที่ 5 กันยายน 2566 ช่วงเวลาประมาณ 08.30 น. ได้มีหมายเลขโทรศัพท์ 08 ... ติดต่อมาหาผู้ร้อง มีเจ้าหน้าที่บุคคลที่ 3 เพศชาย (ทราบชื่อเล่น) แจ้งว่า "จะนำรถของหลวงมาขนเศษกิ่งไม้ เศษไม้ ออกจากบ้านของผู้ร้อง" โดยมีการเรียกเก็บค่าบริการเป็นจำนวน 2 ครั้ง ครั้งละ 2,400 บาท (สองพันสี่ร้อยบาทถ้วน) และไม่มีบิลใบเสร็จค่าบริการให้แก่ผู้ร้อง ซึ่งทางเจ้าหน้าที่คนดังกล่าวได้แจ้งว่า "ถ้าอยากได้บิลใบเสร็จจะต้องทำการเขียนใบคำร้อง" ผู้ร้องจึงแจ้งว่า "ถ้าอย่างนั้นไม่ต้องขน ให้เจ้าหน้าที่เดินทางกลับทันที"  ผู้ร้องแจ้งอีกว่า "เหมือนทางเจ้าหน้าที่จะโทษว่าเป็นความผิดของผู้ร้อง" เพราะผู้ร้องไม่ยอมเขียนใบคำร้องตั้งแต่ตอนแรกที่ติดต่อกับทางสำนักงานเขตทวีวัฒนา ประกอบกับผู้ร้องเห็นว่า ผู้ร้องได้ทำตามขั้นตอนที่เจ้าหน้าที่เพศหญิงคนดังกล่าวแนะนำ แต่กับไม่ได้รับการให้บริการและบิลใบเสร็จตามที่ผู้ร้องต้องการ จึงประสงค์ให้หน่วยงานที่เกี่ยวข้องปรับปรุงการให้บริการของสำนักงานเขตทวีวัฒนา เพื่ออำนวยความสะดวกให้กับประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata